स्कूल वैन की टक्कर से घायल बुजुर्ग की इलाज के दौरान मौत
भास्कर संवाददाता | भगवानपुरा
पीपलझोपा मार्ग पर थरड़पुरा मोड़ पर स्कूल बस की टक्कर से घायल सतीपुरा के घायल बुजुर्ग की शुक्रवार सुबह 8 बजे मौत हो गई। हादसे में गंभीर घायल होने के बाद उसका इंदौर में इलाज चल रहा था।
जानकारी के मुताबिक गुरुवार शाम 4 बजे पीपलझोपा रोड पर एक स्कूल वैन ने बाइक सवार गोपालसिंह सिकलीगर (55) निवासी सतीपुरा को टक्कर मार दी थी। घायल को खरगोन रैफर किया था। भतीजे बलदेवसिंह ने बताया घर में जमाई आए थे। वे सामान लेने देजला-देवाड़ा बांध जा रहा था। थरड़पुरा में मोड़ पर हादसा हुआ। विद्यार्थियों को छोड़कर आ रही पीएसजीएम एकेडमी की वेन ने बाइक को टक्कर मार दी। तेज टक्कर होने से गोपालसिंह गंभीर घायल हो गया था। अंतिम संस्कार बड़वानी जिले के खेतिया के पास पैतृक गांव धावड़ी में हुआ।
गोपालसिंह
bho_Deva mai_Deva hin_Deva hin_Deva san_Deva